b'\n_START_ARTICLE_\nRegnskygge\n_START_PARAGRAPH_\nEn regnskygge (eller mer n\xc3\xb8yaktig en nedb\xc3\xb8rsskygge) er et t\xc3\xb8rt omr\xc3\xa5de p\xc3\xa5 jordoverflaten som ligger p\xc3\xa5 lesiden av et fjell i forhold til den r\xc3\xa5dende vindretningen. N\xc3\xa5r fuktig luft stiger mot toppen av en fjellkjede eller et stort fjell, vil luften avkj\xc3\xb8les og vann oppl\xc3\xb8st i luften kondensere til regn eller sn\xc3\xb8. Denne nedb\xc3\xb8ren faller p\xc3\xa5 den siden av fjellet som vender mot vindretningen. Denne prosessen kalles orografisk heving. Luften som s\xc3\xa5 str\xc3\xb8mmer over p\xc3\xa5 lesiden av fjellet og synker ned er mye t\xc3\xb8rrere og gir som regel ikke nedb\xc3\xb8r. Dette skaper et t\xc3\xb8rt omr\xc3\xa5de p\xc3\xa5 lesiden av fjell.\n_START_SECTION_\nOmr\xc3\xa5der kjent for regnskygger\n_START_PARAGRAPH_\nVi finner mange omr\xc3\xa5der rundt om i verden med vedvarende vind innenfor visse vindretninger. Passatvinden er en \xc3\xb8stlig vind som bl\xc3\xa5ser i en sone mellom 30\xc2\xb0N og 30\xc2\xb0S. Mellom 30\xc2\xb0 og 65\xc2\xb0 har en vestavindsbeltet.'